Burjassot millora la seua tecnologia 4G
2025-07-24

Les operadores de telefonia mòbil estan duent a terme diferents accions a Burjassot perquè el municipi dispose dels serveis de 4G en la banda de 800MHz. Aquestes accions van a donar la possibilitat als veïns i les veïnes del municipi de gaudir de serveis de dades mòbils d’alta velocitat, millorant també la cobertura a l’interior d’edificis i ampliant l’extensió geogràfica.

La prestació dels serveis mòbils en aquesta banda pot comportar l’aparició de determinades interferències en la recepció del senyal de Televisió Digital Terrestre (TDT). Per açò, per a garantir la compatibilitat de la nova tecnologia amb la TDT, per a solucionar, gratuïtament, aquest tipus de problemes, els operadors de telefonia han confiat en l’empresa Llega800, encarregada de solucionar qualsevol afectació en la recepció del senyal de televisió.

Aquesta empresa posa a la disposició de les veïnes i els veïns de Burjassot el telèfon gratuït 900 833 999 i la web www.llega800.es perquè els ciutadans es posen en contacte amb ella i registren la incidència que estan patint en els seus domicilis. Una vegada registrada, el Centre d’Atenció a l’Usuari s’encarregarà de resoldre, de manera totalment gratuïta, les afectacions produïdes pel desplegament 4G en la banda de 800 MHz.